หุ้นเอเชียสดใส รับความหวัง “โนวาแวกซ์” ทดลองวัคซีนแก้ “โควิด-19” เฟสแรก
หุ้นเอเชียสดใส รับความหวัง "โนวาแวกซ์" ทดลองวัคซีนแก้ “โควิด-19” เฟสแรก
26 พ.ค. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังจากที่โนวาแวกซ์ (Novavax) บริษัทพัฒนาวัคซีนรายใหญ่ของสหรัฐ ได้เริ่มทำการทดลองทางคลินิกเฟสแรกในการใช้วัคซีน NVX-CoV2373 เพื่อต้านไวรัสโควิด-19 โดยคาดว่าจะทราบผลเบื้องต้นเกี่ยวกับความปลอดภัยและความสามารถในการกระตุ้นให้เกิดการตอบสนองทางภูมิคุ้มกัน (immunogenicity) ในเดือนก.ค.นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,927.96 จุด เพิ่มขึ้น 186.31 จุด, +0.90%
ดัชนี SSE Composite ตลาดหุ้นจีนเปิดวันนี้ที่ 2,827.90 จุด เพิ่มขึ้น 9.93 จุด, +0.35%
ดัชนี HSI ตลาดหุ้นฮ่องกงเปิดวันนี้ที่ 23,198.34 จุด เพิ่มขึ้น 246.10 จุด, +1.07%
ดัชนี TAIEX ตลาดหุ้นไต้หวันเปิดวันนี้ที่ 10,903.32 จุด เพิ่มขึ้น 32.14 จุด, +0.30%
ดัชนี KOSPI ตลาดหุ้นเกาหลีใต้เปิดวันนี้ที่ 2,001.00 จุด เพิ่มขึ้น 6.40 จุด, +0.32%
ดัชนี FTSE STI ตลาดหุ้นสิงคโปร์เปิดวันนี้ที่ 2,517.33 จุด เพิ่มขึ้น 17.50 จุด, +0.70%
ดัชนี PSE Composite ตลาดหุ้นฟิลิปปินส์เปิดวันนี้ที่ 5,526.99 จุด ลดลง 12.20 จุด, -0.22%
ตลาดหุ้นมาเลเซียปิดทำการวันนี้ เนื่องในวันหยุดชดเชยเทศกาลฮารีรายออีฏิ้ลฟิตริ
ทั้งนี้ แถลงการณ์ของโนวาแวกซ์ระบุว่า เมื่อการทดลองเฟสแรกเสร็จสมบูรณ์แล้ว บริษัทก็จะทำการทดลองเฟสที่ 2 ในหลายประเทศ ซึ่งรวมถึงสหรัฐอเมริกา โดยการทดลองในเฟสที่ 2 จะทำการประเมินเกี่ยวกับภูมิคุ้มกัน ความปลอดภัย และการลดการติดเชื้อโควิด-19 ในบุคคลหลากหลายช่วงอายุ
ทั้งนี้ ข่าวดังกล่าวช่วยให้นักลงทุนมีความหวังว่าการผลิตวัคซีนต้านไวรัสโควิด-19 จะประสบความสำเร็จในไม่ช้านี้